เสธ.วีป พอใจ ศาลปกครองสั่งคืนสิทธิ์ส.มวย 
ศาลปกครองกลางมีคำสั่ง ให้การกีฬาแห่งประเทศไทย คืนสิทธิ์ รวมทั้งคำว่า แห่งประเทศไทย ต่อสมาคมมวย สากลสมัครเล่นแห่งประเทศไทยในพระบรมราชูปถัมภ์ ขณะที่ เสธ.วีป พล.อ.ทวีป จันทรโรจน์ นายกสมาคมฯ เผยรู้สึกดีใจที่ได้รับความเป็นธรรมจากการตัดสินในครั้งนี้ เท่ากับว่าตนได้ศักดิ์ศรีคืนกลับมา และประกาศให้ได้รู้ว่าตนไม่ผิด ยืนยันพร้อมจับมือกับ บิ๊กบาง–จาก พิชัย ชุณหวชิร เพื่อกู้ชื่อเสียงของมวยเสื้อกล้ามไทยอีกครั้ง,ตามที่สมาคมมวยสากลสมัครเล่นแห่งประเทศไทยในพระบรมราชูปถัมภ์ ที่มี พล.อ.ทวีป จันทรโรจน์ เป็นนายกสมาคมฯ ได้มีการฟ้องร้องการกีฬาแห่งประเทศไทย ต่อศาลปกครองกลาง กรณีการกีฬาแห่งประเทศไทยสั่งเพิกถอนใบอนุญาตของสมาคมมวยสากลสมัครเล่นแห่งประเทศไทยในพระบรมราชูปถัมภ์ และตัดคำว่า แห่งประเทศไทย โดยไม่ชอบด้วยกฎหมาย ล่าสุดศาลปกครองกลาง ได้มีคำสั่งให้การกีฬาแห่งประเทศไทยคืนสิทธิ์ทุกอย่างต่อสมาคมมวยสากลสมัครเล่นแห่งประเทศไทย ที่มี พล.อ.ทวีป จันทรโรจน์ เป็นนายกสมาคมฯ,เสธ.วีป พล.อ.ทวีป จันทรโรจน์ นายก สมาคมมวยสากลสมัครเล่นแห่งประเทศไทยในพระบรมราชูปถัมภ์ เปิดเผยว่า ตนรู้สึกดีใจที่ได้รับความเป็นธรรมจากการตัดสินในครั้งนี้ คำตัดสินครั้งนี้เท่ากับเป็นการเรียกศักดิ์ศรีของตนคืนมา เพราะที่ผ่านมา ตนทำเพื่อวงการมวยเสื้อกล้ามไทยมาตลอด ซึ่งคดีทุกอย่างก่อนหน้านี้ ตนก็ได้รับการตัดสินที่ดี รวมถึงคดีความที่ชนะต่อไอบาด้วย,จากนี้ไปตนจะพยายามทำให้สมาคมมวยเสื้อกล้ามกลับไปผงาดและสร้างชื่อเสียงให้กับประเทศชาติอีกครั้ง และพร้อมที่จะจับมือกับทางสมาคมกีฬามวยสากลฯ ที่มี บิ๊กบางจาก พิชัย ชุณหวชิร เป็นนายกสมาคมฯ ภายหลังจากที่ศาลปกครองได้พิพากษาเพิกถอนคำสั่งของการกีฬาแห่งประเทศ ไทย ในเรื่องการถอดคำว่า แห่งประเทศไทย ออกจากสมาคมมวยสากลสมัครเล่นแห่งประเทศไทย ในพระบรมราชูปถัมภ์ ทำให้สมาคมมวยสากลสมัครเล่นยังคงสถานะเป็นสมาคมกีฬาแห่งประเทศไทยตามเดิม ผลของคำพิพากษามีผลย้อนหลังตั้งแต่ 1 กรกฎาคม 2554,พล.อ.ทวีปกล่าวอีกว่า ส่วนตัวแล้วพร้อมที่จะพูดคุยกับทางนายพิชัย ชุณหวชิร เพื่อร่วมกันพัฒนาวงการมวยสากลสมัครเล่นของไทยให้กลับมายิ่งใหญ่เหมือนที่ยุคตนทำอยู่ ซึ่งก็ต้องขึ้นอยู่กับทาง บิ๊กเสือ นายสกล วรรณพงษ์ ผู้ว่าการการกีฬาแห่งประเทศไทย เป็นผู้ตัดสินใจว่าจะให้มีการรวมทั้งสองสมาคมเป็นหนึ่งเดียวหรือไม่ สำหรับคำพิพากษาของศาลปกครองที่ออกมานั้นมันชัดเจนอยู่แล้วว่าทางสมาคมมวยสากลสมัครเล่นแห่งประเทศไทยที่ตนเป็นนายกอยู่นั้น ยังคงสถานะเป็น สมาคมกีฬาแห่งประเทศไทยตามเดิม
ศาลปกครองกลางมีคำสั่ง ให้การกีฬาแห่งประเทศไทย คืนสิทธิ์ รวมทั้งคำว่า แห่งประเทศไทย ต่อสมาคมมวย สากลสมัครเล่นแห่งประเทศไทยในพระบรมราชูปถัมภ์  เสธ.วีป พล.อ.ทวีป จันทรโรจน์ นายกสมาคมฯ ดีใจที่ได้รับความเป็นธรรมจากการตัดสิน
สมาคมมวยสากลสมัครเล่นแห่งประเทศไทย,พล.อ.ทวีป จันทรโรจน์,ข่าวกีฬา,ข่าว,ไทยรัฐออนไลน์